Buhle is 'n fantastiese drieslaapkamerhuis reg teen 'n vlei in Imhoff's Gift in Kommetjie. Dit is net 'n paar minute van Long-strand en Noordhoekstrand af. Die huis se naam "Buhle" beteken "pragtige huis" in Xhosa.
Die leefarea is oopplan en bestaan uit 'n enorme kombuis, eetkamer en leefarea met 'n TV met sekere DStv-kanale. WiFi is ook beskikbaar. Daar is 'n outomatiese enkelmotorhuis en ook 'n motorafdak met oorgenoeg parkeerplek van die straat af voor die huis. Die hele leefarea bied onbelemmerde uitsigte en die leef- en eetarea maak oop op 'n stoep met braaigeriewe.
As jy by Buhle tuisgaan, bly jy in…
As jy by Buhle tuisgaan, bly jy in die middel van die natuur. Hier sal jy moeilik glo dat jy in 'n toegeboude area van Kaapstad is, want die asemrowende uitsigte dek net berge en vlei. Reiers, visarende en talle ander voëlspesies kom kuier graag en kan sommer vanuit die leefarea gewaar word. Gaan stap 'n entjie op Long-strand en kyk hoe die branderplankryers baljaar, of neem 'n langer stappie al langs Noordhoekstrand af, dis net 10 minute ver.
Die huis is op 'n veilige landgoed geleë en bied uitsigte oor Noordhoek, Tafelberg Natuurreservaat en Chapman's Peak.
Parkering Op Die Straat
Gaste wat na Buhle gekyk het, het ook belangstelling getoon in die volgende lekke plekke:
Vanaf R3 100 per nag (plek vir 4)
Harrier-sirkel 17, Imhoff's Gift, Kommetjie, 7975, Wes-Kaap